सबने थमां पैह्लैं रेशमी, मलैम ते कोमल भावें दे मुहावरें दा रूप लैन्नेआं जिंदे च केईं बारी मनुक्खै दा मन फुल्लै आंगू खिड़ी पौंदा ऐ। मनै च खुशी दे लड्डूं भुरन लगी पौंदे न। मनै च गुतगताड़ियां होंदियां न। मन बड्डा बी होई जंदा ते निक्का बी होई जंदा। मन घटोई बी जंदा ते संगोई बी जंदा। सज्जने गी दिक्खियै मन तरी-तरी पौंदा। पर दना सारी ठेस पुज्जने पर गोते खान लगी पौंदा ते फी मुड़ी लम्मियें आसें तरन लगी पौंदी।